OzLabs/hebrew-wiki-articles huggingface dataset:
UD לוגרונייס

יוניון דפורטיבו לוגרונייס SAD (בספרדית: Unión Deportiva Logroñés, S.A.D.) הוא מועדון כדורגל ספרדי מהעיר לוגרוניו, הממוקמת בלה ריוחה שבספרד. המועדון הוקם ב-2009, לאחר פירוקו של מועדון הכדורגל CD לוגרונייס.<ref>[http://www.larioja.com/20090808/deportes/futbol-riojano/logrones-20090808.html Sin el CD Logroñés]; LaRioja.com, 8 August 2009 </ref>

==היסטוריה==
המועדון קם לאחר פירוקו של מועדון הכדורגל CD לוגרונייס, והחל להתמודד בהליגה הספרדית השלישית,<ref>[http://www.elcorreo.com/vizcaya/20090625/deportes/la-rioja/registro-hace-oficial-nombre-20090625.html El Registro hace oficial el nombre de la Unión Deportiva Logroñés (Unión Deportiva Logroñés officially registered)]; El Correo, 25 June 2009</ref> תוך שהוא תופס את המקום בליגה שהיה שייך למועדון הכדורגל CD וראה.<ref></ref>

בשנת 2016 חתם המועדון על הסכם עם קבוצת הלה ליגה אייבר, במסגרתו יושאלו שחקנים לשלוש שנים מאייבר לקבוצה, כדי שהשחקנים יקבלו דקות משחק וישתפרו וגם ישדרגו את המועדון.<ref></ref>

עונת 2018/2019 הייתה עונת השיא של הקבוצה, שסיימה במקום השני בליגה השלישית. בעונת 2020/2021 שיחקה לראשונה בליגת המשנה הספרדית ובסיומה שבה לליגה השלישית.

==UD לוגרונייס ב'==
קבוצת המילואים של המועדון, UD לוגרונייס ב', החלה לשחק בשנת 2009, סיימה את עונת 2009/2010 בפסגת הליגה החמישית ועלתה לליגה הרביעית. הקבוצה לא התחרתה בשנים 2012–2015, ובשנת 2015 החלה לשחק שוב בליגה החמישית. בתום העונה חזרה הקבוצה לליגה הרביעית. עונת השיא של הקבוצה הייתה עונת 2018/2019, בה סיימה הקבוצה במקום הרביעי בליגה.<ref></ref>

==קישורים חיצוניים==
* 

==הערות שוליים==

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-2009
ג'ף קנט

ג'פרי מייקל קנט (באנגלית: Jeffrey Michael Kent; נולד ב-9 בינואר 1970) הוא כדורסלן עבר אמריקאי-ישראלי ששיחק בעמדת הסנטר, בין היתר במכבי תל אביב ונבחרת ישראל.

==ביוגרפיה==
קנט נולד ברוד איילנד למשפחה יהודית. סיים את לימודיו במכללת רוד איילנד ושיחק בנבחרת הכדורסל - רוד איילנדס ראמס .

בשנת 1992 חתם על החוזה המקצועני הראשון שלו כאשר הצטרף כמתאזרח למכבי דרום תל אביב יחד עם עודד קטש, דודי אדלר ודרור כהן תחת המאמן מוטי ארואסטי. בשנת 1994 עבר לקבוצת האם - מכבי תל אביב. בעונתו הראשונה השתתף ב-25 משחקים וקלע בממוצע של 7.1 נקודות למשחק, בשנה לאחר מכן השתתף בארבעה משחקים וקלע בממוצע של 1.5 נקודות למשחק. במדי מכבי תל אביב זכה בשתי אליפויות ישראל. לאחר ששוחרר ממכבי תל אביב שיחק בברק נתניה ומכבי ראשון לציון. סך הכל שיחק קנט ארבע עונות בליגה הראשונה בישראל, בהן קלע בממוצע של 7.2 בליגה הסדירה ו-8.5 בפלייאוף.

בשנת 1997 רשם שלוש הופעות במדי נבחרת ישראל, והשתתף במקודמות של אליפות אירופה בכדורסל 1999.

בהמשך שיחק בליגה הגרמנית ברטיופארם אולם ובליגה הבריטית בלונדון טאוורס ובתוך כך השתתף בעונת 2001/2002 ביורוליג.

==קישורים חיצוניים==

* [https://basket.co.il/all-time-players.asp?PlayerId=10631 פרופיל], באתר מנהלת הליגה בכדורסל
* [https://www.basketball-reference.com/international/players/jeff-kent-1.html פרופיל], באתר basketball-reference

==הערות שוליים==

קטגוריה:כדורסלנים ישראלים
קטגוריה:כדורסלני מכבי תל אביב
קטגוריה:כדורסלני אליצור מכבי נתניה
קטגוריה:כדורסלני מכבי ראשון לציון
קטגוריה:אמריקאים ישראלים
קטגוריה:יהודים אמריקאים
קטגוריה:ישראלים שנולדו ב-1970
קטגוריה:אמריקאים שנולדו ב-1970
SD לוגרונייס

סוסיאדד דפורטיבו לוגרונייס (בספרדית: Sociedad Deportiva Logroñés) הוא מועדון כדורגל ספרדי מהעיר לוגרוניו, הממוקמת בלה ריוחה שבספרד. המועדון הוקם ב-2009, לאחר פירוקו של מועדון הכדורגל CD לוגרונייס.<ref>[http://www.larioja.com/20090808/deportes/futbol-riojano/logrones-20090808.html Sin el CD Logroñés]; LaRioja.com, 8 August 2009 </ref>

==היסטוריה==
המועדון נוסד ב-4 ביוני 2009, לאחר קריסתו הכלכלית של מועדון הכדורגל CD לוגרונייס.<ref></ref>

הקבוצה החלה לשחק בליגה הספרדית החמישית בעונת 2009/2010, ובתום עונתה הראשונה סיימה במקום הראשון בליגה ועלתה לליגה הספרדית הרביעית.

את עונת 2010/2011 סיימה הקבוצה במקום השני, אך הודחה במשחקי הפלייאוף על העלייה לליגה הספרדית השלישית. את עונת 2011/2012 סיימה הקבוצה במקום הראשון וב-27 במאי 2012 ניצחה במשחקי הפלייאוף על העלייה ועלתה לראשונה לליגה השלישית.<ref>[http://www.larioja.com/v/20120528/deportes/futbol-riojano/sueno-cumplido-20120528.html Un sueño cumplido (A dream come true)]; La Rioja, 28 May 2012</ref>

בתום עונת 2013/2014 חזרה הקבוצה לליגה הרביעית.<ref></ref>

מעונת 2014/2015 ועד לעונת 2018/2019 סיימה הקבוצה ברציפות במקומות השני והשלישי, המובילים למשחקי הפלייאוף על העלייה לליגה השלישית, אך הודחה בכולם.<ref></ref><ref></ref>

==קישורים חיצוניים==
* 

==הערות שוליים==

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-2009
דירת הרווקים

דירת הרווקים (באנגלית: Come Blow Your Horn) הוא סרט קומדיה אמריקאי משנת 1963 בבימויו של באד נורקין, עם פרנק סינטרה, טוני ביל, לי ג'יי. קוב ומולי פיקון בתפקידים הראשיים.

התסריט מבוסס על המחזה "Come Blow Your Horn" של ניל סימון משנת 1961. זה היה המחזה הראשון של סיימון והוא הוצג בהצלחה רבה בברודוויי.
בישראל הוצג המחזה באותו שם באמצע שנות ה-60 בתיאטרון הוורוד.
בבית צבי הוצג בשם "תעוף על עצמך" בתרגומו של אבי קורן.

הסרט היה מועמד לפרס אוסקר לעיצוב ההפקה הטוב ביותר, לי ג'יי. קוב היה מועמד לפרס גלובוס הזהב לשחקן המשנה הטוב ביותר - סרט קולנוע, ומולי פיקון, פרנק סינטרה וג'יל סנט ג'ון היו מועמדים לפרס גלובוס הזהב לשחקן הטוב ביותר - סרט קומדיה או מוזיקלי.

דין מרטין מופיע בהופעת קמע בתור חסר בית.

==תקציר העלילה==
משפחת בייקר גרה ביונקרס, ליד ניו יורק. לאב לארי (לי ג'יי. קוב) יש מפעל לייצור פירות מלאכותיים-דקורטיביים. אשתו סופי (מולי פיקון) היא עקרת בית. יש להם שני בנים העובדים בעסק, הבכור הוא אלן (פרנק סינטרה) שעזב את הבית וגר כעת בדירת יוקרה במנהטן, שם הוא מנהל חיי אהבה חפשיים עם נשים יפות. הבן הצעיר, באדי (טוני ביל) הוא בן 21, עובד גם הוא בעסק המשפחתי ורוצה לברוח מהבית המלחיץ לאחיו אלן. לארי מרוגז כל הזמן בגלל בנו ההולל וסופי נאלצת לספוג את כל צעקותיו ומשתדלת שהחלון יהיה סגור "שהשכנים לא ישמעו".

באדי עוזב את הבית בשקט ומשאיר מכתב הסבר להוריו. הוא מגיע לדירת אחיו ומכיר את שתי הבחורות שמחזרות אחריו, פגי (ג'יל סנט ג'ון) וקוני (ברברה ראש). אלן מחבב את אחיו הצעיר ומחליט לגרום לו "לעוף על עצמו". הוא לוקח אותו לחנויות בגדים, נעלים, מספרה ועוד ותוך כדי זה הוא שר לו מה נחוץ לבן האדם כדי "שיעוף על עצמו". בסוף היום מרגיש באדי "שהוא בעניינים".

האמא סופי מגיעה לדירת הרווקים כדי לברר מה המצב ולשכנע את באדי לחזור אך לשווא. באדי מציג את עצמו לפגי כאילו הוא במאי מהוליווד והיא מתמסרת לו. באדי מתחיל להתפרע יותר מאחיו. אלן מבחין בזאת ומחליט למסד את קשריו עם קוני ולהציע לה נישואין.

לבסוף מגיע האב לארי לדירה כשהוא מרוגז וצועק. הוא רוצה נכדים כמו לאחותו רק כאשר מבשר לו אלן שהוא התחתן זה עתה עם קוני, הוא מתרכך. אלן משאיר את הדירה לבאדי וזה מתחיל שוב את החיים החופשיים לאחר "השיעורים" שקבל מאחיו.

==קישורים חיצוניים==

* [https://www.youtube.com/watch?v=8BxBD5K5i5E קדימון לדירת הרווקים], באתר יוטיוב
* [http://www.tcm.turner.com/tcmdb/title/71274/Come-Blow-Your-Horn/ דירת הרווקים], באתר TCM
* [https://www.youtube.com/watch?v=YKc5Zlwk8hU פרנק סינטרה שר "תעוף על עצמך"] באתר יוטיוב

קטגוריה:סרטי 1963
קטגוריה:סרטי פרמאונט
קטגוריה:סרטי פרנק סינטרה
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות של ניל סיימון
שונית סטרוגו

שונית סטרוגו (נולדה ב-7 בינואר 1987) היא שחקנית כדורמים ישראלית, המשמשת גם כקפטנית נבחרת ישראל בכדורמים. משחקת בכוכב האדום בלגרד בגביע אירופה לאלופות, ייצגה את ישראל באליפות אירופה בכדורמים (2019 ו-2020).

== ביוגרפיה ==
סטרוגו נולדה וגדלה ביקנעם עילית. היא שיחקה טניס ובגיל 16 עברה לשחק כדורמים.

סטרוגו משחקת ומאמנת את קבוצת הכדורמים נשים של הפועל יקנעם אותה היא הקימה.

בשנת 2017 הובילה את קבוצתה, כמאמנת ושחקנית לזכייה בגביע המדינה לאחר ניצחון במשחק הגמר על הפועל פתח תקווה 10–7. היא הבקיעה 3 שערים, יותר מכל שחקנית אחרת. ביוני אותה שנה היא הובילה את הקבוצה לזכייה באליפות המדינה ובדאבל.

בשנת 2019 הובילה את קבוצתה לסגנות אליפות ישראל ולגמר גביע המדינה בכדורמים נשים. באותה שנה שיחקה בקבוצת הכדורמים לנשים של הכוכב האדום בלגרד בגביע אירופה לאלופות.

בגביע האומות בכדורמים נשים שנערך בצ'כיה 2019 היא הוכתרה כמלכת השערים והשחקנית המצטיינת של הטורניר עם 25 שערים. נבחרת ישראל בראשותה סיימה במקום שלישי בטורניר מתוך עשר נבחרות.

==קישורים חיצוניים==
* [https://www.hapoel.org.il/Articles/מלכת-המים/ מלכת המים], באתר הפועל

== הערות שוליים ==

קטגוריה:שחקניות כדורמים ישראליות
קטגוריה:מאמנות ספורט ישראליות
קטגוריה:מאמני ספורט ישראלים
קטגוריה:יקנעם עילית: אישים
קטגוריה:ישראליות שנולדו ב-1992
קטגוריה:ישראלים שנולדו ב-1992
פיג'ו סוג 181

פיג'ו סוג 181 (בצרפתית: Peugeot Type 181) היא מכונית משפחתית בסגנון גוף "טורפדו" , מתוצרת יצרנית הרכב הצרפתית פיג'ו, אשר יוצרה בין השנים 1925–1928.

=="פיג'ו סוג 181"==

* יוצרו 9,219 יחידות.
* 4 דלתות.
* 5 נוסעים.
* מנוע קדמי.
* מנוע בנזין.
* גג - כיסוי ברזנט.
* בשנת 1925 מחיר היחידה (דגם בסיסי) עמד על 24,500 פרנק צרפתי (בצרפת).
* מערכת היגוי: משמאל

===דגמים===
* בסיס גלגלים קצר, 2,795 מ"מ - "פיג'ו סוג 181".
* בסיס גלגלים ארוך, 2,865 מ"מ - "פיג'ו סוג 181 B".

==תמונות==
<gallery mode="packed" heights="170">
קובץ: Peugeot Typ 181 1926.JPG| "פיג'ו סוג 181", שנת 1926
קובץ: Peugeot Type 181 Rear-view.JPG| "פיג'ו סוג 181"
</gallery>

==ראו גם==
* פיג'ו סוג 153
* פיג'ו סוג 156
* פיג'ו סוג 175
* פיג'ו 301 (1932)

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1925
קטגוריה:מכוניות צרפתיות
181
השירות הפדרלי לפיקוח בתחום הבריאות

השירות הפדרלי לפיקוח בתחום בריאות (בראשי תיבות: Росздравнадзор, ברוסית: Федеральная служба по надзору в сфере здравоохранения) הוא שירות פדרלי של הרשות המבצעת של הפדרציה הרוסית, המפעיל תפקידי בקרה ופיקוח בתחום שירותי הבריאות.

זהו אחד משני שירותי פיקוח פדרליים, יחד עם השירות הפדרלי למלחמה במונופולים שאין להם מדים מאושרים משלהם. השירות מהווה גוף ממשלתי שמרכז את הפיקוח והרגולציה על מוצרי מזון ותרופות לבני אדם וחיות, מוצרי קוסמטיקה, מכשור רפואי, תוצרי דם מוצרי טבק ומכשירים המקרינים גלים אלקטרו-מגנטיים ברוסיה. מקביל ל ומנהל המזון והתרופות האמריקאי FDA.

==היסטוריה==
הגוף הוקם לראשונה בשנת 1994 בשם הפיקוח הממלכתי לבקרה על תכשירים רפואיים וטכנולוגיה רפואית (Инспекция государственного контроля лекарственных средств и медицинской техники) של משרד הבריאות. בשנת 1998 הפכה למחלקה לביקורת מדינה על איכות, יעילות לבטיחות תכשירים רפואיים (Департамент государственного контроля качества, эффективности, безопасности лекарственных средств и медицинской техники Минздрава).

בשנת 2004 המחלקה אורגנה מחדש כשירות הפדרלי לפיקוח על הבריאות (Росздравнадзор). משנת 2007 עד 2012, נקרא בשם "השירות הפדרלי לפיקוח על בריאות ופיתוח חברתי" והיה כפוף למשרד הבריאות והפיתוח החברתי של הפדרציה הרוסית.

ב-21 בינואר 2020 הועבר לאחריות ישירה של ממשלת רוסיה, ברם בעקבות התפרצות מגפת הקורונה ברוסיה, ב-25 במרץ 2020 חזר לאחריות משרד הבריאות.

== יחידות סמך ==
* מרכז מעקב ומומחיות קלינית וכלכלית
* מרכז מידע ומתודולוגי למומחיות, הנהלת חשבונות וניתוח מחזור מכשירים רפואיים
* מכון המחקר והבדיקות המדעי הטכנולוגי לרפואה

== סמכויות ==
בהתאם לחלק 5.1.3.2 לפרק 2 של צו ממשלת הפדרציה הרוסית מיום 30 ביוני 2004, מספר 323 "אודות אישור התקנה אודות השירות הפדרלי לפיקוח על בריאות":
* השירות מפקח ומבצע תפקידי אכיפת חוק על ארגונים רפואיים (ללא קשר להיותם בבעלות פרטית או ממשלתית) המבצעים פעילויות רפואיות, נהלים למתן טיפול רפואי ותקני טיפול רפואי וביכולתו להטיל עונשים על שירותי אמבולנס בין אם פרטיים או ממשלתיים, שאינם עומדים בתקני המדינה למתן שירותי רפואה דחופה.
* השירות מבצע בקרת מדינה על תכשירים רפואיים ותרופות.<ref>[http://www.consultant.ru/document/cons_doc_LAW_48299/165b9a04acab2bcd1b8912551f7532fa75576464/ Полномочия]</ref>

== מנהלים ==
*ר. חאברייב (25 במרץ 2004 - 5 במרץ 2007)
*נ. יורגל (9 במרץ 2007 - 6 בפברואר 2010)<ref>[http://www.vesti.ru/doc.html?id=340435 Владимир Путин уволил Николая Юргеля]</ref>
*י. טלנובה (9 בפברואר 2010 - 7 במרץ 2013)
*מיכאיל מוראשקו (7 במרץ 2013 - 21 בינואר 2020)<ref></ref>
*ורוניקה סקבורצובה (21 בינואר 2020-)

==ראו גם==
*FDA
*הסוכנות האירופית לתרופות
*הסוכנות הביו-רפואית הפדרלית

== קישורים חיצוניים ==

* 

* [http://www.regmed.ru האתר הרשמי של המרכז המדעי של המוסד הפדרלי ESMP]

== הערות שוליים ==

קטגוריה:ממשלת רוסיה
קטגוריה:רוסיה: ארגוני בריאות ורפואה
Dani California

Dani California הוא הסינגל הראשון שיצא מהאלבום "Stadium Arcadium" של להקת Red Hot Chili Peppers. השיר יצא לאור ב-3 באפריל 2006, וחודש לאחר מכן, במאי 2006, יצא לחנות ה-iTunes של אפל.

עם יציאתו, הסינגל נכנס למצעד בילבורד הוט 100 והצליח לטפס ממקום התחלתי 24 למקום השישי, ובכך הפך לסינגל השלישי של הלהקה שנכנס לעשירייה הפותחת של המצעד. בנוסף לכך, הסינגל נכנס גם למקום הראשון במצעד הרוק של בילבורד, ונשאר שם במשך 14 שבועות רצופים, ועמד במקום הראשון של מצעדי שירים נוספים ברחבי העולם. בנוסף לכך, טקס פרסי גראמי ה-49 שהתקיים בפברואר 2007 הצליח השיר לקטוף שתי זכיות, אחת בקטגוריית "שיר הרוק של השנה" והשנייה בקטגוריית "דואט או להקת השנה ברוק", והוא נחשב עד היום לאחד הסינגלים המצליחים ביותר של הלהקה. השיר הצליח גם בביקורות, אם כי הועלו כלפיו טענות על גנבה ספרותית.

הסינגל יצא ביחד עם הבי-סייד "Million Miles of Water", בעוד שאל האייטיונס הוא יצא כמיני-אלבום ואליו צורפו השירים "Whatever We Want" ו-"Lately" (נוסף על "Million Miles of Water").

==טענות לגנבה ספרותית==
זמן קצר לאחר יציאת השיר הוטל ספק על מקוריותו בתוכנית ששודרה בתחנת הרדיו WGMD 92.7 FM, תחנת חדשות מדלאוור. לטענת שניים משדרני התוכנית, נטען כי הלהקה "גנבה" (גנבה ספרותית - פלגיאט) חלקים מלהיט של להקת "טום פטי ושוברי הלבבות" (Tom Petty and the Heartbreakers), שנקרא "Mary Jane's Last Dance" ויצא בשנת 1993. קטעים משני השירים נוגנו זה לצד זה, ונטען על ידיהם שחלקים רבים מהשיר - אקורדים ונושא מוזיקלי לדוגמה - הועתקו מ־Mary Jane's Last Dance ואמרו למאזיניהם "לשפוט את השאר בעצמם". מספר מומחים וביניהם מוזיקולוגים דחו חלק מהטענות האלו.

בראיון שהעניק למגזין הרולינג סטון, טום פטי בעצמו דחה את השמועות לפיהם הוא מתכוון לתבוע את הלהקה, באומרו כי "אני לא חושב שיש כאן כוונה רעה. הרבה שירי רוקנ'רול נשמעים אותו הדבר".
==מיקומי שיא==

==קישורים חיצוניים==

==הערות שוליים==

קטגוריה:רד הוט צ'ילי פפרז
קטגוריה:שירים באנגלית
קטגוריה:שירים שהופקו על ידי ריק רובין
קטגוריה:שירי רוק אלטרנטיבי
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בדנמרק
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת וורנר רקורדס
Never Say Never (אלבום של ברנדי נורווד)

Never Say Never (בעברית: לעולם לא להגיד לעולם לא) הוא אלבומה השני של הזמרת-יוצרת האמריקאית, ברנדי נורווד.<ref name=":0"></ref> האלבום יצא לאור ב-9 ביוני 1998, בצפון אמריקה, ויום קודם לכן, באירופה על ידי חברת התקליטים אטלנטיק רקורדס.<ref name=":0" />

עם יציאתו נכנס האלבום אל המקום השני במצעד הבילבורד 200.<ref></ref>

== רקע ==
חברת התקליטים של נורווד התייעצה עם דייוויד פוסטר (אשר עבד עם סלין דיון) ועם רודני ג'רקינס והצוות שלו (שלימים עבד עם זמרות כמו ג'ניפר לופז, מרי ג'יי בלייג', ג'נט ג'קסון ועם נורווד עצמה על אלבומים אחרים שלה) כדי לקבל רעיונות לקבל הכיוון המוזיקלי של האלבום הבא.

מבחינה לירית האלבום עוסק בניסיונותיה האישיים של נורווד עם אהבה, מונוגמיה, ריכולים בתקשורת ובגרות.

== סוגה וביקורת ==
מבחינה מוזיקלית האלבום הושפע מזמרות כמו מריה קארי ווויטני יוסטון במטרה ליצור פן בוגר יותר מבחינה מוזיקלית ולכן נעשה שימוש באלבום בבלדות ומוזיקה עכשווית למבוגרים בשילוב עם פופ אורבני.

עם יציאתו האלבום אכן ביסס את מעמדה של נורווד כזמרת לכל המשפחה ואף האלבום זכה לסיקור תקשורתי נרחב.

== הצלחה וסינגלים ==
עם יציאתו, האלבום הגיע למקום ה-3 בארצות הברית עם מכירות של 160 אלף עותקים ושהה בעשרים הראשונים במשך 28 שבועות. מתוך האלבום יצאו 7 סינגלים ביניהם להיט הענק "The Boy Is Mine" והשיר "" שהפך ללהיט בצפון אמריקה ובאוקיאניה.

השיר "Top of the World" לא זכה להצלחה בצפון אמריקה, אך הפך ללהיט באירופה. בנוסף להצלחת השירים, גם האלבום עצמו לזכה להצלחה אדירה ומכירותיו מסתכמות נכון להיום בכ-14 מיליון עותקים ובעקבות כך הפך לאלבום המצליח ביותר שלה.

== פרסים ומועמדויות ==
בנוסף להצלחתו המסחרית הוא גם היה מועמד לפרס גראמי בקטגוריית "הביצוע הווקאלי הטוב ביותר בשיר R&B על ידי צמד או קבוצה" בעקבות השיר "The Boy Is Mine".

== קישורים חיצוניים ==

==הערות שוליים==

קטגוריה:אלבומי ברנדי נורווד
קטגוריה:אלבומים באנגלית
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי רודני ג'רקינס
קטגוריה:אלבומי חברת אטלנטיק רקורדס
אנגלו-סכסון

אנגלו-סכסון היא רשת שיווק ותיווך נדל"ן ישראלית. לחברה יש כ-500 יועצי נדל"ן וסוכנים, הפעילים בכ-80 סניפים. הרשת משווקת ומתווכת בתים, דירות, קרקעות, שטחים חקלאיים, דירות יוקרה, משרדים, מבני תעשייה, חנויות, שטחי מסחר ומחסנים.

==היסטוריה==
החברה הוקמה בשנת 1964 (בשדרות רוטשילד בתל אביב) על ידי דייב בלומברג, עולה חדש מדרום אפריקה. ורנר לובל הצטרף אליו כעבור 5 שנים, בשנת 1969, ושימש כמייסד שותף לסניפי ירושלים והדרום. לובל מחזיק בזיכיון של סניפי ירושלים ושותף (מיעוט) ברשת.

בשנת 1977 גדלה הרשת ל-20 סניפים ובשנת 1992, כשהגיעה הרשת ל־30 סניפים, מכר בלומברג את חלקו לחברת אפריקה-ישראל ולמגדל. בשנת 2006 רכשה אפריקה ישראל את אחזקותיה של מגדל (49%) ברשת תמורת כ-7.5 מיליון שקל והפכה לבעלת השליטה המלאה.

בשנת 2010 רכש רונן שטרית את השליטה ברשת מחברת אפריקה-ישראל.

בשנת 2022 רכשה טריגו חברה להשקעות ושיווק נדל"ן בע"מ את השליטה משטרית.

בשנת 2023 הפך עו"ד נובוטני רון לבעל השליטה בחברה.

הרשת גם הקימה את מכללת אנגלו סכסון, העוסקת בתחום לימודי התיווך והנדל"ן בישראל. צוות המרצים מורכב מעורכי דין, מומחי תוכן, יועצי שיווק ועוד. למכללה סניפים ב-16 ערים.

במשך כ-10 שנים כיהנה עדינה חכם כמנכ"לית הרשת, וביוני 2017 הוחלפה על ידי ליליה נחמן..

נכון ל-2019 הרשת מונה 80 סניפים עם כ־500 יועצי נדל"ן, סוכנים וזכיינים. עיקר העיסוק של החברה הוא מכירה וקנייה של נכסים למגורים יד 2.

בנוסף, במטה אנגלו-סכסון קיימות גם חטיבות ארציות לנכסים מסחריים, נכסים חדשים (יד ראשונה) ועסקים פעילים למכירה ולקניה..
* חטיבה לשיווק פרויקטים – משווקת פרויקטים חדשים, תוך שיתוף פעולה עם קבלנים בארץ, אנשי מקצוע רלוונטיים וחברות בנייה.
* חטיבה מסחרית ארצית – משווקת נכסים מסחריים כדוגמת משרדים, חנויות ושטחים לבנייה מסחרית.
* חטיבת תיווך עסקים – מתווכת בין יזמים או מעוניינים לרכוש עסק פעיל לבין בעלי עסקים פעילים. היועצים בחטיבה מחפשים הזדמנויות עסקיות.

== קישורים חיצוניים ==
* 

== הערות שוליים ==

קטגוריה:מתווכי נדל"ן ישראלים
בית הדין של אמריקה

בית הדין של אמריקה (באנגלית: Beth Din of America) הוא בית דין, המשמש יהודים בכל ארצות הברית כפורום ליישב מחלוקות בתהליכי דין תורה, השגת גיטין ואישור סוגיות של מעמד אישי יהודי. הוא נוסד בשנת 1960 והוקם מחדש בשנת 1994. המוקד של בית דין של אמריקה הוא בתחומים של דיני משפחה, גירושין יהודיים ומעמד אישי, וגם שפיטה של סכסוכים כספיים. בית הדין מזוהה עם הסתדרות הרבנים דאמריקה (RCA) וממומן על ידי האיחוד האורתודוקסי (OU). המנהל הנוכחי של בית הדין הוא הרב שלמה וייסמן, שהחליף את הרב יונה ריס בשנת 2008.

== מנהיגות ==
בית הדין של אמריקה מפוקח על ידי דירקטוריון, אבל אותו הגוף אינו מכריע בתיקים או קובע מדיניות בתחום סוגיות ההלכה היהודית. על פעילותו של בית דין של אמריקה מפקחת הנהגתו הרבנית, שחבריה הם:
* הרב מרדכי ויליג, אב בית דין
* הרב יונה ריס , חבר בית דין
* הרב שלמה וייסמן, מנחם (מנהל)
* הרב מיכאל זילברמן, רכז גיטין

פעולות היום-יום וניהול תיקים של בית הדין של אמריקה מנוהלים על ידי צוות המבצעים של בית-דין, המורכב מהרב שלמה וייסמן (מנהל), הרב מיכאל זילברמן (רכז גיטין) וג'ורדנה מונדרו (עורך דין מינהלי). בנוסף, הרב איתמר רוזנצווייג הוא עורך "Jewishprudence", בלוג המפרסם עדכונים על מדיניות הארגון ודיונים על ההלכה היהודית ותורת המשפט.

==הערות שוליים==

קטגוריה:יהדות ארצות הברית: ארגונים
קטגוריה:בתי דין דתיים
קריית חינוך אורט דנציגר

קריית חינוך אורט דנציגר (קרוי גם: "תיכון אורט דנציגר קריית שמונה", "אורט-דנציגר", לשעבר: "בית הספר דרכא-דנציגר קריית שמונה") הוא בית ספר תיכון מקיף, שש שנתי (כיתות ז'-י"ב) בקריית שמונה המופעל על ידי רשת אורט. בית הספר ממוקם ברחוב הירדן 25.

==היסטוריה==
"קריית חינוך אורט דנציגר", תיכון ממלכתי קריית שמונה, נוסד בשנת 1965, כתיכון המקיף היחיד בעיר.

בית הספר "דנציגר" נוסד בשנת 1961 עם הקמת שתי כיתות תיכוניות שהתגבשו לבית הספר "מעלות" (במיקום של בית הספר הדתי "המתמיד" כיום), בהנהלתו של עזרא דנוס. ב-1 בספטמבר 1960 נפתח בית-הספר העל-יסודי הדו-שנתי "מעלות" במבנה שבנייתו הושלמה רק כעבור שנה. מחזור א' צמח עם בית-הספר. כשהתלמידים סיימו שתי שנות לימוד, נפתחה כיתה לשנה שלישית (י"א), ולאחר שנה נוספת כיתה י"ב.

מחזור א' קיבל את פרס החינוך.

עם התרחבותו של בית-הספר התיכון, נוצרו מסגרות-מדרג לדו-שנתי, תלת-שנתי וארבע-שנתי.

בספטמבר 1965, כאשר מנה בית הספר 500 תלמידים ו-20 מורים, עבר בית הספר למשכנו החדש ונקרא "דנציגר" על שם משפחת דנציגר הנדבנית האמריקאית.

בנובמבר 1965 נחנך בית הספר בטקס בנוכחות שר החינוך והתרבות, זלמן ארן, שר האוצר פנחס ספיר, ראש המועצה דוד מורה ונציג המשפחה.

בטקס חנוכת בית הספר הצהיר שר החינוך זלמן ארן כי במרוצת הזמן ילמדו בבית הספר 1,500 תלמידים.

המבנה בעל 3 קומות, על שטח של 50 דונם. התלמידים למדו בשתי מגמות: עיונית ומקצועית. התלמידים למדו ביום לימודים ארוך וניתן להם לעבור ממגמה למגמה במשך התקופה הראשונה של לימודיהם, וגם לבחור מקצועות לימוד.

בית-הספר שואף למעורבות בנעשה בחיי הקהילה בקרית-שמונה תוך שילוב תוכניות חינוכיות להגברת המודעות והעשייה כמו: "בית-ספר מתנדב" ו"אזרחות פעילה".

עשרות תלמידים ממשפחות צד"ל לומדים בבית-הספר.

בשנת הלימודים תשע"ז (2016/2017) אחוז הזכאים לבגרות עמד על 81.9% מהתלמידים.

"דרכא-דנציגר" שם לעצמו למטרה לחזק את השפה האנגלית בקרב התלמידים, ולכן כל התלמידים מכוונים למסלול של 4–5 יח"ל באנגלית, כיעד פדגוגי מרכזי.

במאי 2020 נבחרה רשת "אורט" לנהל את תיכון דנציגר בעיר בנוסף לתיכון המתמיד, לאחר שרשת תיכונים "דרכא" החליטה שלא לגשת למכרז ולסיים את דרכה בעיר קריית שמונה ואף ויתרו על כספי השקעות של מיליונים בבית הספר שהתכוונו לדרוש חזרה.

==המקצועות הנלמדים==
* בכיתות ז'-ח': מתמטיקה, אנגלית, היסטוריה, לשון, ספרות, תנ"ך, חינוך גופני, ערבית, גאוגרפיה, מדעים.
* בכיתות ט'-י"ב: אלקטרוניקה ומחשבים, אנגלית, ביולוגיה, היסטוריה, אזרחות, חינוך גופני, לשון, תנ"ך, ספרות והבעה, מתמטיקה, ערבית, תקשורת, כימיה, ביוטכנולוגיה, ניהול עסקי, תיאטרון, הנדסת תוכנה.

==מנהלי בית הספר==
* עזרא דנוס - מייסדו ומנהלו הראשון של בית הספר, בין השנים 1961–1974
* איתן מלמד - ניהל את בית הספר עד אוגוסט 1977
* יוסף ראובני - בשנתו האחרונה מילא כמה תפקידים במקביל: סגן מנהל, מנהל בפועל, רכז מערכת, רכז בחינות בגרות, אחראי משמעת ומורה לאזרחות והיסטוריה. נפטר בגיל 45.
* ד"ר צבי (צביקה) צמרת; 1977–1983
* זאב פלג - הצטרף לצוות החינוכי בשנת 1983; ניהל את בית הספר במשך שנתיים
* ד"ר ירון שור - מהנדס במפעל "רמים הנדסה" לפני שהחליט להצטרף למערכת החינוך; 1985–1988
* בני אברמסקו - ניהל את בית הספר במשך 18 שנים, 1988–2006
* פרופ' אמיר גולדשטיין - יוני 2006-אוגוסט 2012
* יפעה עמית שליאר - ספטמבר 2012-יוני 2016
* חניתה מעוז - אוגוסט 2016–2020
*עופר זפרני - החל מספטמבר 2020

==הערות שוליים==

*
קטגוריה:אורט ישראל
יחידת את"ר

יחידת דיה או יחידת אֲתַ"ר (ראשי תיבות של איסוף תקיפה רשתית) הייתה יחידה מובחרת תחת חיל התותחנים שעסקה באיסוף מודיעין והפעלת אש ברמה האוגדתית. היחידה תקשרה עם סוללות ארטילריות, מטוסי ומסוקי קרב, מרגמות, טנקים, נשק מונחה, תצפיות ועוד.

היחידה חולקה ל־2 צוותים:
* צוותי קרקע (פלוגות דיה) – בעלי אמצעי תצפית וחישה
* צוותי אוויר (פלוגות רוכב שמיים – רוכ"ש) – בעלי כטב"ם טקטי, וסוללות איכון (מכ"םים).

לוחמי דיה, הקרקעיים, באימון סבך
לוחמי צוות רוכ"ש
בתחילת שנת 2020 נסגרה היחידה ופעילות יחידת רוכב שמיים נמשכה באופן עצמאי.

== היסטוריה ==
המחזור הראשון של היחידה גויס באוגוסט 2018, לאחר בעיות לוגיסטיות ובעיות אחרות. חצי מהחיילים הועברו לגדוד 869 בחיל האיסוף הקרבי והחצי השני המשיך למסלול ולאחר מכן לפיקוד.

המחזור השני גויס רק במרץ 2019 וכלל שני צוותים שהגיעו ליחידה המבצעית בגזרה הצפונית. מחזור זה הוא בעצם המחזור המבצעי הראשון. בכך נחנכה היחידה כיחידה מבצעית, אך לא במלואה. ממחזור גיוס זה הגיוס ליחידה נעשה סדיר.

מחזור אוגוסט 19 כלל שני צוותי דיה וצוות רוכש אחד.

ממחזור נובמבר 2019 גויס בכל מחזור צוות אחד.

במרץ 2020 הוחלט על סגירת היחידה במתכונתה וזאת לאחר שהועלו שאלות אודות הרלוונטיות המבצעית של היחידה. במסגרת ההחלטה, פעולת יחידת רוכב שמיים תימשך כמו לפני הקמת יחידת האת״ר ואילו פעולת צוותי הקרקע המוכשרים תועבר ליחידת מודיעין מטרות 869.

==הכשרה==
עם הגיוס לחיל התותחנים, החיילים עוברים גיבוש בן שלושה ימים כדי להגיע ליחידות המיוחדות ובראשן יחידת האת"ר.

אלו שנבחרו בגיבוש להגיע ליחידה מגיעים לפלוגת ההכשרה במחנה שבטה ומחולקים לצוותי דיה. הטירונות נמשכת כ־4 חודשים ובסופה החייל מוכשר לרובאי 05.

האימון מתקדם נמשך כ-4 חודשים נוספים ובסופו החייל מוכשר לרובאי רובאי 07.

צוותי דיה עוברים את ההכשרה שלהם במסגרת בית הספר לאת"ר באגד 425 במחנה שבטה, הכוללת אימוני לוחמת סבך, לוחמה בשטח בנוי ושטח פתוח, ניווטים, הסמכה בתפעול אמצעי הלחימה של היחידה, הסוואה, תצפית ועוד.

לאחר האימון המתקדם באגד 425 מתקיים אימון מיוחד בבסיסי היחידה שאורכו אורך כחודשיים נוספים ובו הלוחמים מתמקצעים במקצועות הייחודים להם.

צוותי דיה באימון לש"ב

==קישורים חיצוניים==
* [https://www.idf.il/אתרים/חיל-התותחנים/פלוגה-חדשה-בתותחנים/ הכירו את תפקיד הלחימה החדש בחיל התותחנים] באתר צה"ל
* 
* [https://www.idf.il/אתרים/אגד-215/2019/פלוגת-האתר-הראשונה-בצהל-יוצאת-לפעילות-מבצעית-בגזרת-הצפון/ פלוגת האת"ר בפעילות מבצעית ראשונה] באתר צה"ל

קטגוריה:יחידות חיל התותחנים הישראלי
קטגוריה:עוצבת עמוד האש
את"ר
מדחא

הכביש החוצה את המובלעת
מדחא (בערבית: مدحاء) היא מובלעת של סולטנות עומאן, שממוקמת בתוך שטחה של איחוד האמירויות הערביות, עם שטח של 3.2 קמ"ר, המובלעת היא חלק ממחוז מוסנדם על אף ריחוקו משאר שטח מחוז מוסנדם. המובלעת היא שוממת ברובה ולא מפותחת, במובלעת מתגוררים כ-3,000 תושבים בלבד. בתוך מובלעת זו יש מובלעת נוספת – העיירה נחווה השייכת לאמירות שארג'ה.

במדחא מרבית השטח אינו בשימוש, החלק שכן בשימוש הוא שמכיל מספר כבישים, בית ספר, סניף דואר, תחנת משטרה, בנק עומני, ומבנים שמספקים חשמל ומים לתושבי המובלעת.

== היסטוריה ==
המובלעת שנמצאת במדחא, נחווה הוקמה לאחר שמדחה החליטה להצהיר אמונים לעומאן, החלטה שלא עלתה בקנה אחד עם אנשי העיר. בסוף שנות ה-30 או תחילת שנות ה-40 של המאה ה-20 שלטו שתי 'חמולות' בחצי האי מוסנדם, אל-קאסימי משארג'ה שלימים תהיה חלק מאיחוד האמירויות הערביות והשנייה היא אבו סעיד מעומאן. אל קאסימי ייצג את הצד של איחוד האמירויות כיום, או שארג'ה, בזמן שאבו סעיד ייצג את הצד התומך בעומאן. על תושבי חצי האי הוטל לקבוע למי הם רוצים להצהיר אמונים. בעוד שמדחה החליטה להצטרף לסולטנות העומאנית, תושבי הכפר נחווה החליטו להצטרף לשארג'ה וכך הפכו למובלעת בתוך מובלעת. הגבולות נקבעו לאחר התייעצות של השלטון הבריטי בחוף שביתת הנשק ובראשו ג'וליאן ווקר עם שבטי האזור. על אף שההתייעצויות החלו בשנות ה-40, רק בשנת 1969 נקבעו הגבולות הסופיים שבתוקף גם כיום.

==קישורים חיצוניים==

==הערות שוליים==

קטגוריה:עומאן: חלוקה מנהלית
קטגוריה:חבלי ארץ במחלוקת לשעבר
קטגוריה:אסיה: מובלעות
מרדכי ויליג

הרב מרדכי יצחק ויליג (באנגלית: Mordechai Willig; נולד ב-ה' באייר ה'תש"ז; 25 באפריל 1947) הוא רב אורתודוקסי וראש ישיבה בישיבה יוניברסיטי.

== חינוך ==
יליד ניו יורק, סיים את לימודיו בישיבת רבנו יעקב יוסף, וקיבל תואר ראשון במתמטיקה בשנת 1968 מישיבה יוניברסיטי, ולימודי תואר שני בהיסטוריה יהודית בשנת 1971 מבית הספר למדעי היהדות ע"ש ברנרד רבל. הוא היה תלמידו של הרב יוסף דוב סולובייצ'יק. הוא למד בישיבת כרם ביבנה בשנת ה'תשכ"ז, בזמן מלחמת ששת הימים.

== חיים מקצועיים ==
בשנת 1973 מונה הרב ויליג לראש ישיבה בישיבה אוניברסיטה. הוא מכהן בתפקיד זה, לצד תפקידו כראש כולל של כולל העליון, וכסגן ראש כולל בכולל לדיינות.

הרב ויליג מכהן כרב בית הכנסת ישראל הצעיר של ריברדייל , הברונקס, ניו יורק, מאז 1974.

בחודשי הקיץ, הרב ויליג מתפקד כראש הכולל של כולל מורשה.

הרב ויליג הוא גם אב בית דין של בית הדין של אמריקה, בית הדין של הסתדרות הרבנים דאמריקה. הוא היה שותף בכתיבת ההסכם טרום נישואין של מועצת הרבנים באמריקה, יחד עם הרב זלמן נחמיה גולדברג.

בשנת 1989 הוא חקר תלונות על ברוך לאנר ובשנת 2003 התנצל בפני הקורבנות על כך שלא עצר את ההתעללות.

== ספרים ==
הרב ויליג חיבר את סדרת ספרי "עם מרדכי": על מסכת ברכות (1992); שבת (2005) וסדר מועד (2010), וד' חלקי שו"ע.

== משפחה ==
הרב ויליג מתגורר עם אשתו בריברדייל, ניו יורק. יש להם תשעה ילדים ומעל 50 נכדים. ארבעה מילדיו גרים בישראל ומלמדים בישיבות שונות, בהן ישיבת תורה אור ואש התורה בירושלים וישיבת ראשית ירושלים בבית שמש. בנו מלמד בישיבת רבנו יצחק אלחנן בניו יורק.

==קישורים חיצוניים==
* [http://yiriverdale.org/ אתר בית הכנסת ישראל הצעיר בריברדייל] 
* [https://www.yutorah.org/rabbi-mordechai-i-willig/ שיעורי הרב וויליג] באתר YUTorah (רוב השיעורים באנגלית)
* 

== הערות שוליים ==

קטגוריה:בוגרי ישיבה יוניברסיטי
קטגוריה:ראשי ישיבה בישיבה יוניברסיטי
קטגוריה:ראשי כולל אברכים
קטגוריה:רבנים אמריקאים
קטגוריה:תלמידי הרי"ד סולובייצ'יק (בוסטון)
קטגוריה:בוגרי ישיבת כרם ביבנה
קטגוריה:בוגרי ישיבת רבי יצחק אלחנן
קטגוריה:סגל ישיבה יוניברסיטי
קטגוריה:אמריקאים שנולדו ב-1947
הצ'מפס

הצ'מפס (באנגלית: The Champs) הייתה להקת רוק אנד רול אמריקאית, המפורסמת ביותר בזכות הלהיט האינסטרומנטלי "Tequila".<ref name="Larkin50"></ref> הלהקה קיבלה את שמה משמו של סוסו של ג'ין אוטרי , צ'מפיון (Champiom, אלוף), והוקמה על ידי מנהלי האולפן ב-Challenge Records שבבעלות אוטרי<ref></ref> כדי להקליט בי-סייד עבור סינגל של דייב בורג'ס בשם "Train to Nowhere". הרצועה התפרסמה יותר מהאיי-סייד, שכן "Tequila" הגיעה למקום הראשון בשלושה שבועות בלבד, והלהקה הפכה ללהקה הראשונה שהגיעה למקום הראשון עם שיר אינסטרומנטלי שהיה הראשון שהוציאה. השיר הוקלט באולפני גולד סטאר בסתיו 1957, ובשנת 1959 זכה בפרס גראמי על ביצוע ה-R&B הטוב ביותר.<ref></ref> הוא מכר למעלה ממיליון עותקים, וזכה למעמד דיסק זהב על ידי ה-RIAA.<ref name="The Book of Golden Discs"></ref>

"Tequila" נכתב על ידי הסקסופוניסט דני פלורס , אך הקרדיט נזקף לזכות "צ'אק ריו" – כינוי של פלורס – מכיוון שהיה לו באותה תקופה חוזה בחברת תקליטים אחרת (RPM Records).<ref name="Larkin50"/> פלורס, שנפטר בספטמבר 2006, היה ידוע בשם "הסנדק של הרוק הלטיני". "הסקסופון המלוכלך" של פלורס והצורה שבה שר בקול נמוך "טקילה" הם סימני ההיכר של השיר. פלורס ויתר על הזכויות לשיר בארצות הברית, אך שמר על הזכויות ברחבי העולם עד מותו.<ref name="ocregister"></ref>

יש גרסאות כיסוי רבות של המנגינה, כולל גרסת ג'אז של הגיטריסט וס מונטגומרי משנת 1966. הוא הוקלט גם על ידי הראפרים ALT ו-XL Singleton. לצ'מפס היו גם הצלחה עם קטעים אינסטרומנטליים אחרים, כמו "Limbo Rock" ו-"El Rancho Rock". בשנת 1985, הופיע "Tequila" בולטת בסרט "ההרפתקה הגדולה של פי ווי הרמן".

הצ'מפס הקליטו גם המשך ל-"Tequila", בשם "Too Much Tequila".

== חברי הלהקה ==
* צ'אק ריו - סקסופון, שירה (דניאל פלורס; 11 ביולי 1929 בסנטה פאולה שבקליפורניה – 19 בספטמבר 2006 בהנטינגטון ביץ' שבקליפורניה)
* דייב בורג'ס - גיטרת קצב (מכונה "דייב דופרי", נולד ב-13 בדצמבר 1934 בבוורלי הילס שבקליפורניה)
* דייל נוריס - גיטרה מובילה (נולד בספרינגפילד שבמיזורי)
* באדי ברוס - גיטרה מובילה
* בוב מוריס - גיטרה בס (נולד בהייסטי שבארקנסו)
* דין מק'דניאל - בס (28 ביוני 1943 בארקנסו סיטי שבקנזס – 1 בנובמבר 2006 באוקלהומה סיטי שבאוקלהומה)
* בנג'מין ואן נורמן - בס (19 ביולי 1928 באן ארבור שבמישיגן – 3 בנובמבר 1958 בבואנה פארק שבקליפורניה)
* קליף הילס - בס
* ג'וזף ברנס - נגן בס (נפטר ב-12 באפריל 1999)
* ג'ין אלדן - תופים (נולד בשנת 1930)
* דין ברד - פסנתר (31 באוגוסט 1935 בסנטה אנה שבטקסס – 4 באפריל 1989 בקולמן שבטקסס)
* הצמד סילס אנד קרופטס 

דייב "סנאפי" סמית' ניגן בס מסוף 1959 עד 1960. חברים אחרים בתקופה זו היו ג'ימי סילס, דש קרופטס, ג'וני מיקס ודייב בורג'ס. חברי הלהקה המאוחרים יותר כללו את גלן קמפבל,<ref></ref> ג'רי קול , צ'אק דאונס (תופים), ריץ' גריסום, ג'וני מקס (מג'ין וינסנט והבלו קאפס , גיטרה), גארי נילנד (תופים), ג'רי פאקט (גיטרה), מרווין סיידרס ולאון סנדרס. ההרכב האחרון של הלהקה, בשנת 1964,<ref name="Larkin50"/> כלל את ג'וני טרומבטור, שכתב כמה שירים עם ג'ים סילס, דאש קרופטס, מוריס מרשל, הבסיסט קרטיס פול ומחליפו של סילס בסקסופון, קית' מק'קנדריק.

==קישורים חיצוניים==

* [http://www.history-of-rock.com/champs.htm "הצ'מפס"] באתר ההיסטוריה של הרוק (History of Rock)

==הערות שוליים==

קטגוריה:להקות זוכות פרס גראמי
קטגוריה:להקות רוק אמריקאיות
קטגוריה:להקות שהוקמו בשנת 1957
רוזוודוב

מבנה בית הכנסת ברוזוודוב
רוזוודוב (בפולנית: Rozwadów; ביידיש: ראָזוועדאָוו) הוא פרוור של סטאלובה וולה שבפולין.

==היסטוריה==

היישוב נוסד כעיירה בשנת 1690, והפך לחלק מסטאלובה וולה בשנת 1973.

==הקהילה היהודית==

רוזוודוב כללה שטעטל יהודי משגשג לפני מלחמת העולם השנייה, שהיה קשור קשר הדוק עם הקהילות היהודיות בטרנובז'ג ועיירות סמוכות, בהן אולנוב, מיילץ, וז'יקוב. קהילות אלה, נמחקו כליל על ידי הגרמנים במהלך השואה. במהלך הכיבוש הגרמני של פולין (1939–1945) יצרו שני רופאים פולנים, יוג'ין לזובסקי וסטניסלב מטולביץ', מצג שווא של מגפת טיפוס ברוזוודוב. האזור בהסגר שיצרו לזובסקי ומטולביץ' הפך למקלט עבור יהודים, שיכלו להתחבא ברוזוודוב בחסות המגפה המזויפת מבלי לחשוש שהנאצים יגלו אותם. מעריכים כי בסך הכל הרופאים הצילו כ-8,000 בני אדם מרצח.

חלק מיהודי המקום הוסתרו על ידי אמיליה מריה טוברניצקי גרסון שקיבלה הכרה כחסידת אומות העולם.

==קישורים חיצוניים==

* 
* 
* 

==הערות שוליים==

קטגוריה:פודקרפצקיה: עיירות יהודיות
קטגוריה:שואת יהודי פולין
קטגוריה:יישובים שהוקמו ב-1693
פסגת סיימון (אנטארקטיקה)

פסגת סיימון (באנגלית: Simon Peak) היא פסגה בצד המערבי של הרי האבר, בצפון מערב האי אלכסנדר, שבאנטארקטיקה.

גובהה של הפסגה 1,000 מטרים מעל פני הים.

הפסגה ממוקמת צפונית מזרחית מהאי אמבר (שנמצא מעברו השני של מפרץ לאזארב, ממערב לאי אלכסנדר).

הפסגה ממוקמת 9.9 קילומטרים מזרחית - דרום-מזרחית מנקודת בונבה; 6.4 קילומטרים צפונית - מזרחית מנקודת קאמהי; 14.65 קילומטרים מערבית להר פונטידה; ו-6.15 קילומטרים צפונית - צפון-מזרחית לנונאטאק גייזי.

פסגת סימון מתנשאת מעל קרחון פיפקוב שמצפון לה, ומעל קרחון אוסלנה שמדרום - מערב לה.

== היסטוריה ==
=== גילוי ומיפוי ההר ===

הפסגה התגלתה לראשונה בינואר 1909 על ידי משלחת החקר הצרפתית הרביעית לאנטארקטיקה (שחקרה את אנטארקטיקה בין השנים 1908–1910); הפסגה מופתה על ידי משלחת החקר האנטארקטית הבריטית, בין השנים 1975–1976.

=== מקור השם ===

הפסגה נקראת על שמו של אלק אדוארד סיימון (Alec Edward Simon), מכונאי מטוסים של המשלחת האנטארקטית הבריטית, אשר עבד באי אדלייד הסמוך בין השנים 1972–1976.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:17325 פסגת סיימון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13291&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סיימון] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-71.89990287961619,-69.26545345290772,13&?query=&?map_type=hybrid תצלום לוויין של אזור פסגת סיימון, תוך סימון אתרים נוספים באזור] באתר copernix

== הערות שוליים ==

קטגוריה:ארץ אלכסנדר: הרים
טוקלומטי

טוקלומטי הוא סרט תיעודי בהפקת ערוץ הספורט הישראלי, שהוקרן בבכורה בפסטיבל הקולנוע ירושלים ב-2018. בנוסף, הוא הוקרן בפסטיבלים ברחבי העולם וזכה בהערכה ובפרסים. את היצירה ביימו גד אייזן ודוד אופק. בביקורת של העיתונאי אבנר שביט נטען, כי הסרט אומנם מגיע מנקודת מוצא של מגרש כדורגל, אך הסרט איננו סרט ספורט וגם מי שאינו מתעניין בענף ימצא עצמו מתרגש מצפייה בו.

== תיאור הסרט==
אנתוני סטניסלס "טוני" טוקלומטי - כדורגלן בניני שהגיע ארצה כדי לשחק עבור מועדון הכדורגל מכבי נתניה. איריס היא עיתונאית אשר התאהבה בטוני במהלך שגרת עבודתה. איריס המאוהבת נכנסת להיריון מטוני, ומביאה לעולם את בנם המשותף, עידן טולקומטי-ג'ורנו (לימים שחקן נבחרות הנוער והצעירה של ישראל) . עוד בטרם נולד בנו, טוני טוקלומטי מגורש מישראל בשל חשד כי שיקר לרשויות באשר לגילו האמיתי, כבן 31 במקום 19. רגע לפני חגיגות הבר מצווה של בנה עידן, איריס מבקשת מהרשויות לאפשר את כניסתו של אביו טוני לישראל, כדי לפגוש את בנו שלא ראה מעולם. לשם כך היא זקוקה לסכום של 30,000 ש"ח על מנת להנפיק עבורו ויזת תייר. בהמשך איריס תתמודד עם שאלה הרת גורל: האם תוכל להינשא לטוני כדי שיישאר בישראל ויהפוך לאבא נוכח לעידן או שמא יהיה זה מפגש חד פעמי. בשנות נעוריו, עידן הופך לכדורגלן מצטיין שעתידו לפניו. הוא מחוזר על ידי מועדוני כדורגל רבים שמוכנים להשקיע כסף רב בכישרון הצעיר. הדילמה הניצבת בפני איריס מתרחשת על רקע תמונות מרגשות של אב ובנו אשר נפגשים בפעם הראשונה בחייהם.

== רשימת משתתפים ==
עידן טוקלומטי-ג'ורנו - בנם של טוני ואיריס

איריס ג'ורנו - עיתונאית ספורט ישראלית, אמו של עידן

טוני טוקלומטי - כדורגלן זר אפריקני מבנין, אביו של עידן

מוטי ג'ורנו - אחיה של איריס

ז'רמן זורנו - אמם של איריס ומוטי

משה פרימו - עיתונאי ספורט

ויויאן אומבו - אחותו של טוני

פמי אומבו - בתו של טוני

==בעלי תפקידים==
תסריט ובימוי - גד אייזן ודוד אופק

הפקה - מנור בירמן

עריכה - אורן חורש

צילום - דרור לבנדיגר, גד אייזן

עיצוב פסקול - רותם דרור

מוזיקה מקורית - ברוך בן יצחק

יוצרת- שיר מטילדה בן

== ביקורות ==
שני ליטמן, כתבת תרבות וקולנוע ב"הארץ" טענה שיוצרי הסרט החלו לעבוד על סיפור מעניין אך עם פוטנציאל בנאליות מסוים, והצליחו להפיק "יצירה תיעודית, מרגשת, מפתיעה, עמוקה ואפילו נוקבת".

אבנר שביט, מבקר סרט של "וואלה! תרבות" טען, "אף שנקודת המוצא של "טוקלומטי" היא מגרש הכדורגל, זה לא סרט על ספורט, וגם מי שאינם מתעניינים בענף יתרגשו ממנו"

הסרט הוקרן בפסטיבלים ברחבי העולם ואף גרף את פרס "נאנוק הכסף" בפסטיבל פלאהרטיאנה היוקרתי ברוסיה

==קישורים חיצוניים==

* 

==הערות שוליים==

קטגוריה:סרטים תיעודיים ישראליים
קטגוריה:סרטי 2018
קטגוריה:בנין: כדורגל
קטגוריה:ערוץ הספורט: תוכניות וסדרות
קטגוריה:סרטים ישראליים משנת 2018
קרחון אוסלנה

קרחון אוסלנה (באנגלית: Oselna Glacier; בבולגרית: ледник Оселна) הוא קרחון רחב בצידם המערבית של הרי האבר, בצפון האי אלכסנדר, שבאנטארקטיקה.

הקרחון ממוקם מדרום לקרחון פיפקוב, וצפונית לקרחון מאנולוב.

אורכו של הקרחון 4 קילומטרים, ורוחבו 1 קילומטרים.

הקרחון מנקז את המדרונות המערביים של פסגת סיימון, וזורם לכיוון דרום-מערב, עד שנשפך אל מפרץ לאזארב, צפונית לנקודת קאמהי.

== היסטוריה ==
=== מיפוי הקרחון ===

הקרחון מופה על ידי סוקרים בריטיים בשנת 1971.

=== מקור השם ===

הקרחון נקרא על שמו של הכפר אוסלנה שבצפון-מערב בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19847&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אוסלנה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-72.00160751342776,-69.28361750453864,13&?query=&?map_type=hybrid תצלום לוויין של אזור קרחון אוסלנה, תוך סימון אתרים נוספים באזור] באתר copernix

== הערות שוליים ==

אוסלנה
אוסלנה
איגור קראסנוב

איגור ויקטורוביץ' קראסנוב (ברוסית: Игорь Викторович Краснов; נולד ב-24 בדצמבר 1975) הוא מדינאי ומשפטן רוסי. מכהן בתפקיד התובע הכללי של רוסיה מאז ינואר 2020.

== ביוגרפיה ==
איגור קראסנוב נולד ב-24 בדצמבר 1985,בעיר ארכנגלסק, שברוסיה הסובייטית.

הוא סיים את לימודיו באוניברסיטה הממלכתית פומור על שם לומונוסוב (כיום — האוניברסיטה הפדרלית הצפונית). משנת 1997 עובד בגופי התביעה הממלכתיים.

בשנים 2006–2007 עבד כחוקר במשרדי התובע הכללי. בשנת 2007 עבר לוועדת החקירות הפדרלית, שאז הייתה חלק ממשרדי התביעה הכללית. עבד החוקר בכיר לעניינים חשובים.

לאחר הפיכת הוועדה לגוף פדרלי עצמאי בשנת 2011 המשיך לעבוד במשרדי הוועדה. במסגרת תפקידו חקר תיקים פליליים רבים חקירת ניסיון ההתנקשות בחייו של אנטולי צ'ובייס בשנת 2005, חקירת פעילותם של ארגונים לאומיים כדוגמת הארגון הלוחם של הלאומנים הרוסיים (BORN).; תיק רצח סטניסלב מרקלוב ואנסטסיה באבורובאיה (2009), רצח שופט בית המשפט העירוני של מוסקבה אדוארד צ'ובאשוב, רצח אלוף העולם באיגרוף תאילנדי מוסלים עבדולאייב, רצח פיודור פילאטוב ואיוואן חוטורסקי.

איגור עמד בראש צוות החקירה שחקר את הרוצח סרגיי פומאזון.

מספטמבר 2014 עד מרץ 2015 חקר את פרשת השחיתות וגנבת הכספים שנועדו לבניית קוסמודרום ווסטוצ'ני. בפברואר 2015 עמד בראש צוות החקירה שחקר את רצח בוריס נמצוב. באפריל 2016 מונה לסגן יושב ראש ועדת החקירות.

ב-20 בינואר 2020 נשיא רוסיה ולדימיר פוטין הציע לו את תפקיד התובע הכללי של רוסיה.

==קישורים חיצוניים==

* [https://ria.ru/20200120/1563629949.html ביוגרפיה], באתר RIA Novosti 

==הערות שוליים==

קטגוריה:משפטנים רוסים
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1975
דרק אנדרסון

דרק למונט אנדרסון (באנגלית: Derek Lamont Anderson; נולד ב-18 ביולי 1974) הוא כדורסלן עבר אמריקאי, אשר שיחק בליגת ה-NBA בין השנים 1997–2008. ממוצעיו הכוללים לאורך 11 עונותיו ב-NBA הם 12.0 נקודות, 3.4 אסיסטים, 3.2 ריבאונדים ו-1.1 חטיפות למשחק.

==קריירת מכללות==
אנדרסון נולד בלואיוויל שבקנטקי, ובשנת 1992 החל ללמוד באוניברסיטת המדינה של אוהיו ("אוהיו סטייט"). בשתי עונותיו בקבוצת הכדורסל של האוניברסיטה רשם ממוצעים של 12.6 נקודות, 4.1 ריבאונדים ו-3.8 אסיסטים למשחק.

בשנת 1994 עבר ללמוד באוניברסיטת קנטקי, אך בשל מעברו בין אוניברסיטאות שונות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל. בעונת 1995/1996 הצטרף לקבוצת קנטקי, בה שיחקו תשעה שחקני NBA לעתיד תחת המאמן ריק פיטינו. באותה עונה הוביל אנדרסון את ה"ויילקטס", לצד אנטואן ווקר וטוני דלק, לזכייתם הראשונה מזה 18 שנים בטורניר אליפות המכללות. בעונה העוקבת קלע 17.7 נקודות בממוצע למשחק, אך לאחר 17 משחקים סבל מקרע ברצועה הצולבת הקדמית ונאלץ להחמיץ את המשך העונה. בהיעדרו, הוביל רון מרסר את הקבוצה עד לגמר טורניר המכללות.

==קריירה מקצועית==
בדראפט ה-NBA{{כ}} 1997 נבחר אנדרסון בבחירה ה-13, על ידי קליבלנד קאבלירס. לאורך עונת הרוקי שלו היה הקלעי הרביעי של קבוצתו, עם 11.7 נקודות בממוצע למשחק, ובסיומה נבחר לחמישיית הרוקיז השנייה.

באוגוסט 1999, לאחר שנתיים בקליבלנד, נשלח יחד עם ג'וני ניומן בטרייד ללוס אנג'לס קליפרס, בתמורה ללמונד מארי. בעונתו היחידה עם הקליפרס קלע שיא קריירה של 16.9 נקודות בממוצע למשחק, אך קבוצתו סיימה עם המאזן הגרוע בליגה, 15–67.

לקראת עונת חתם אנדרסון על חוזה לעונה אחת בסן אנטוניו ספרס. באותה עונה קלע 15.5 נקודות למשחק כשחקן חמישייה קבוע, והעפיל עם הספרס לגמר האזור המערבי, בו הובסו על ידי לוס אנג'לס לייקרס בתוצאה 0–4.

בקיץ 2001 סיכם עם פורטלנד טרייל בלייזרס על חוזה ל-6 עונות בסך כ-48 מיליון דולר, והועבר אליה בעסקת "החתמה והעברה" (Sign and Trade) במסגרתה נשלח לספרס סטיב סמית'. ב-4 עונותיו בפורטלנד הציג יכולת סולידית עם ממוצעים של 12.0 נקודות ו-3.7 אסיסטים למשחק, אך בשל פציעות שונות החמיץ כ-25% ממשחקי קבוצתו באותה תקופה. באוגוסט 2005 שוחרר מהטרייל בלייזרס.

לקראת עונת חתם על חוזה ביוסטון רוקטס, אך כבר לאחר 20 משחקים הועבר בטרייד למיאמי היט בתמורה לרוקי ג'רלד פיץ'. בפלייאוף 2006 סייע למיאמי לזכות באליפות ה-NBA הראשונה בתולדות המועדון, לאחר שגברה על דאלאס מאבריקס בסדרת הגמר, בתוצאה 4–2.

בנובמבר 2006 חתם אנדרסון על חוזה בשארלוט בובקאטס, ובשתי עונותיו בקבוצה, שהיו האחרונות בקריירה שלו, קלע 6.9 נקודות בממוצע למשחק.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קנטקי: כדורסלנים
קטגוריה:כדורסלני אוניברסיטת המדינה של אוהיו
קטגוריה:כדורסלני אוניברסיטת קנטקי
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני לוס אנג'לס קליפרס
קטגוריה:כדורסלני סן אנטוניו ספרס
קטגוריה:כדורסלני פורטלנד טרייל בלייזרס
קטגוריה:כדורסלני יוסטון רוקטס
קטגוריה:כדורסלני מיאמי היט
קטגוריה:כדורסלני שארלוט בובקאטס
קטגוריה:אמריקאים שנולדו ב-1974
יחסי ארצות הברית – בליז

יחסי ארצות הברית–בליז הם היחסים דו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין בליז. היחסים בין המדינות הם באופן מסורתי, קרובים ולבביים. ארצות הברית היא שותפת המסחר והשקעת החוץ העיקרית של בליז. זהו גם ביתה של הקהילה הגדולה ביותר של בליזים מחוץ לבליז, המוערכת בכ-70,000 נפשות. מכיוון שהצמיחה הכלכלית של בליז המלווה ביציבות פוליטית ודמוקרטית הם יעדים חשובים של ארצות הברית, בליז מרוויחה מיוזמת האגן הקריבי בארצות הברית. בליז היא המדינה היחידה במרכז אמריקה שמעולם לא זכתה לביקור של נשיא אמריקני.<ref></ref>

== היסטוריה ==
סוגיות פשע בינלאומיות שונות חולשות על סדר היום של היחסים הדו-צדדיים בין ארצות הברית לבליז. ארצות הברית פועלת בשיתוף פעולה הדוק עם ממשלת בליז למלחמה בסחר בסמים נרקוטיים, ושתי הממשלות מבקשות לשלוט על זרם המהגרים הבלתי חוקיים לארצות הברית דרך בליז. בליז וארצות הברית הכניסו לתוקף את הסכם הרכב הגנוב, הסכם ההסגרה והסכם סיוע משפטי הדדי בין השנים 2001–2003.

ארצות הברית היא הספקית הגדולה ביותר של עזרה כלכלית לבליז, ותורמת 2.5 מיליון דולר בסיועים כלכליים וצבאיים שונים ודו-צדדיים. הסוכנות האמריקאית לפיתוח בינלאומי (USAID) סגרה את משרדה בבליז באוגוסט 1996 לאחר תוכנית של 13 שנה במהלכה סיפקה USAID סיוע בפיתוח בסך 110 מיליון דולר לבליז. בליז עדיין נהנית מתוכניות אזוריות של USAID. בנוסף, מתנדבי חיל השלום משרתים בבליז מאז 1962. עד סוף 2002, הפעילה קול אמריקה תחנת ממסר ברדיו בפונטה גורדה ששידרה למדינות השכנות הונדורס, גואטמלה ואל סלוודור. לצבא ארצות הברית תוכנית סיוע מגוונת בבליז שכללה בנייה ושיפוץ של מספר בתי ספר ואכסניות נוער, תוכניות סיוע רפואי ותוכניות לצמצום הסמים. משקיעים פרטיים בצפון אמריקה ממשיכים למלא תפקיד מפתח בכלכלה של בליז, במיוחד בתחום התיירות.

הממונה על היחסים בין המדינות כיום הוא קית' גילגס.

== ייצוג ==
* שגרירות ארצות הברית בבליז ממוקמת בבלמופן, עיר הבירה.<ref></ref>

== קישורים חיצוניים ==

* [https://bz.usembassy.gov/ שגרירות ארצות הברית בבליז]

== הערות שוליים ==
רכס זאגראוס

רכס זגראוס (באנגלית: Zagreus Ridge; בבולגרית: хребет Загрей) הוא רכס מצוקים שאינו מכוסה קרח, בחוף אוסקר השני, בארץ גרהאם, שבאנטארקטיקה.

אורכו של הרכס 10 קילומטרים ורוחבו 3.8 קילומטרים.

שיא גובהו של הרכס 1,100 מטרים מעל פני הים (בפסגת מארצ'אבו).

הרכס יורד מרמת פורבידן לכיוון דרום מערב, בין קרחון הקטוריה וקרחון פאספאל.

== היסטוריה ==
=== מיפוי הרכס ===

הרכס מופה על ידי סוקרים בריטיים בשנת 1978.

=== מקור השם ===

הרכס נקרא על שמו של האל התראקי זגראוס.

== לקריאה נוספת ==
* [http://apcbg.org/gazet-bg.pdf הגאזט האנטארקטי של בולגריה] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137579 רכס זאגראוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19255&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס זאגראוס] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.82989900795779,-64.8823184715776,13&?query=&?map_type=hybrid תצלום לוויין של אזור הרכס, תוך סימון אתרים נוספים באזור] באתר copernix

== הערות שוליים ==

זגראוס
זגראוס
Full Moon

Full Moon (בעברית: ירח מלא) הוא אלבומה השלישי של הזמרת ברנדי נורווד, אשר יצא לאור ב-5 במאי 2002, על ידי חברת התקליטים אטלנטיק רקורדס.<ref name=":0"></ref> האלבום הוקלט בין קיץ לסתיו 2001, לאחר שהחליטה לקחת הפסקה ממוזיקה כדי להתמקד בצילומים של הסיטקום Moesha בה כיבבה עוד מתחילת הקריירה שלה.<ref name=":0" />

עם יציאתו נכנס האלבום אל המקום השני במצעד הבילבורד 200.<ref></ref>

== רקע ==
ברדני ציינה זמרות כמו ויטני יוסטון, קים בארל ואניה כהשפעה ווקאלית על האלבום בכך שגרמו לה לדחוף את היכולות הווקאליות שלה לקצה ומעבר למה שהגיעה קודם לכן. רודני ג'רקינס ציין כי מייקל ג'קסון, הקול של נורווד ומועדוני לילה באירופה היוו לו השראה על העבודה על האלבום.

באותה תקופה הזמרת הייתה במערכת יחסים עם המפיק המוזיקלי ביג ברט מה שהשפיעה על האלבום מבחינה לירית. מבחינה מוזיקלית האלבום מושפע מסגנונות של מוזיקה אלקטרונית כמו UKG, אלקטרו, דאנס, גליץ' פאנקטרוניקה לצד אלמנטים של R&B ומוזיקת נשמה שבאו לידיי ביטוי בבלדות אשר הושפעו גם ממוזיקה עכשווית למבוגרים.

נורווד עבדה על האלבום עם מפיקים כמו רודני ג'רקינס שעבד איתה גם על אלבומה הקודם ובאלבום הזה כתב והפיק את רוב השירים. בנוסף עבדה עם מייק סיטי, ווארין קמפבל וקית' קרוץ'.

== הצלחה וביקורת ==
עם שחרורו האלבום קיבל ביקורות מעורבות ממבקרי מוזיקה אך כן זכה לביקורות חיוביות הכרה רטרוספקטיבית מצד מוזיקאים, זמרים ומפיקים על היכולות הווקאליות שלה. האלבום זכה להצלחה במצעדים והפך לאלבום שלה שהגיע למיקומים הגבוהים ביותר במצעדים.

בנוסף לכך, קיבל שתי מועמדויות בטקס פרסי הגראמי בקטגוריות "אלבום ה-R&B העכשווי הטוב ביותר". האלבום הגיע למקום הראשון במצעד אלבומי ה-R&B וההיפ-הופ האמריקאי ולמקום השני במצעד האמריקאי הכללי עם מכירות של 156 אלף עותקים בשבוע הראשון ליציאתו.

בסופו של דבר, האלבום הצליח לקבל מעמד פלטינה עם מכירות של מיליון עותקים במדינה. מתוך האלבום יצאו 3 סינגלים: "" ,"Full Moon" ו-"He Is".

== קישורים חיצוניים ==
* 

==הערות שוליים==

קטגוריה:אלבומי ברנדי נורווד
קטגוריה:אלבומים באנגלית
קטגוריה:אלבומים שהופקו על ידי רודני ג'רקינס
קטגוריה:אלבומי חברת אטלנטיק רקורדס
עזרא שוורץ

הרב עזרא יאיר שוורץ (נולד ב-11 באפריל 1974, י"ט בניסן ה'תשל"ד) הוא ראש ישיבה ובוחן (בוחן רשמי למבחנים להחליט לאיזה שיעור ייכנסו התלמידים) בישיבה יוניברסיטי וישיבת רבנו יצחק אלחנן.<ref>[http://yu.edu/riets/faculty/roshei-yeshiva/ Administration], Yeshiva University</ref> שוורץ הוא הבוחן החמישי בתולדות ישיבת רבנו יצחק אלחנן. קודמיו היו הרב יהודה וייל, הרב מנדל זקס (חתנו של החפץ חיים), הרב שרגא פייבל פרצקי, והרב אליהו ברוך שולמן .

מלמד בתוכנית הסמיכה של ישיבת רבנו יצחק אלחנן.

מ-2009 עד 2019, הרב שוורץ היה הרב בבית הכנסת השייך לזרם אורתודוקסיה המודרנית מרכז היהודי הר סיני בוושינגטון הייטס.<ref></ref><ref></ref>

== הערות שוליים ==

קטגוריה:ראשי ישיבה אמריקאים
קטגוריה:סגל ישיבה יוניברסיטי
קטגוריה:ראשי ישיבה בישיבה יוניברסיטי
קטגוריה:אמריקאים שנולדו ב-1974
Afrodisiac

Afrodisiac (בעברית: אפרודיסיאק) הוא אלבום האולפן הרביעי של הזמרת-יוצרת האמריקאית, ברנדי נורווד.<ref name=":0"></ref> האלבום יצא לאור ב-28 ביוני 2004, על ידי חברת התקליטים אטלנטיק רקורדס.<ref name=":0" /> האלבום הוקלט בלוס אנג'לס, בין אביב 2003, לתחילת 2004 בעקבות שינויים שעברה נורווד באישיויותיה ובחייה האישיים.<ref name=":0" />

עם יציאתו נכנס האלבום אל המקום השלישי במצעד הבילבורד 200.<ref></ref>

== רקע ==
לאחר שילדה את בתה וסיימה את מערכת היחסים שלה עם אב הילדה, הצוות של ברנדי עבר שינוי וברנדי החלה לעשות שינויים בהפקדת המוזיקה שלה, בניהול וייצור האלבום והחלה לחקור סגנונות חדשים. בעקבות כך, החלה לעבוד עם מפיקים כמו טימבלנד וקנדיס נלסון אשר עבדו איתה על רוב שירי האלבום.

מבחינה מוזיקלית, נורווד וטימבלנד קיבלו השראה להתנסות במספר צלילים חדשים ולהיות מושפעים מסגנונות מוזיקליים חדשים וייחודיים שהיו שונים ממוזיקת ה-R&B איתה נהגה לעבוד באלבומיה הקודמים. התוצאה הייתה אלבום R&B עכשווי אורגני ורך, אשר הושפע מסגנון האילבינט הניו-יורקי בשילוב שם ברייק-ביט היפ-הופ, צלילי אמבינט, אינדי-רוק ומוזיקת סרטים.

מבחינה לירית מדובר באלבום האישי ביותר של הזמרת אשר עוסק בין היתר בנושאים כמו תלותיות, מונוגמיה, נאמנות וחרדה בין היתר בהשראת מערכות יחסים קודמות שלה.

== ביקורות והצלחה ==
עם שחרורו האלבום קיבל ביקורות חיוביות מאוד מהמבקרים, בין יתר גם על ההתנסויות המוזיקליות שלה, היכולות הווקאליות שלה ועל המילים האישיות של השירים שהביאו לאלבום נופח בוגר יותר. האלבום אשר הכיל בין היתר מוזיקת אר אנד בי אלטרנטיבית השפיע על מספר אמנים כמו ריהאנה וסולאנג' נואלס.

בנוסף לכך, האלבום גם היה מועמד לפרס גראמי בקטגוריית "אלבום ה-R&B העכשווי הטוב ביותר" ולפרס VMA. האלבום הגיע למקום ה-3 בארצות הברית ונכון להיום זכאי למעמד אלבום זהב עם מכירות של חצי מיליון עותקי במדינה. אם כי בשאר העולם לא זכה להצלחה כאשר הגיע בין היתר ל-40 העליונים בבריטניה, קנדה ויפן ואף למקומות נמוכים יותר במדינות נוספות.

== קישורים חיצוניים ==

==הערות שוליים==

קטגוריה:אלבומי ברנדי נורווד
קטגוריה:אלבומים באנגלית
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי קניה וסט
קטגוריה:אלבומי חברת אטלנטיק רקורדס